《石梁行》
明代·郑善夫

阴厓谽谺气溟濛，山木惨切悲回风。石梁驾天蟠彩虹，飞流下捣龙光宫。

上仙之都弱水东，彼岸可度天之功。十年寻仙志未已，台岳欣逢羡门子。

愿君启我元命秘，荷镵拾茅吾不耻。桃源洞天春色多，尔时刘阮今如何。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。